Author: Inštitút pre aproximáciu práva
Last saved by: agenda0
Company: agenda

Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
6. február 2002
K materiálu č. 8263/2001
K bodu č. 3.

     

S T A N O V I S K O

k návrhu poslankýň NR SR Kataríny Tóthovej a Ľudmily Muškovej na vydanie zákona o náhradnom výživnom fonde a fonde náhradného výživného    

                                                                                            I
Návrh zákona o náhradnom výživnom a fonde náhradného výživného predkladajú na rokovanie Legislatívnej rady vlády SR poslankyne Katarína Tóthová a Ľudmila Mušková, využívajúc právo zákonodarnej iniciatívy podľa čl. 87 ods. 1 Ústavy SR.
                                                                     II
Účelom návrhu zákona je úprava podmienok a spôsobu výplaty náhradného výživného na nezaopatrené dieťa, konania o náhradnom výživnom a zriadenie štátneho fondu náhradného výživného.
                                                                    III 
V práve ES/EÚ nie  je problematika návrhu zákona upravená. Problematika návrhu zákona je ponechaná na vnútroštátnu úpravu. Problematiky návrhu zákona sa však dotýka Európsky dohovor o výkone práv dieťaťa z roku 1996. V medzinárodnom práve je problematika návrhu zákona upravená v Dohovore o právach dieťaťa z roku 1990.
                                                                   IV
Všeobecná časť dôvodovej správy obsahuje doložku zlučiteľnosti podľa čl. 7 ods. 2 Uznesenia NR SR č. 19/1997 Z. z. k návrhu legislatívnych pravidiel tvorby zákonov. Doložka zlučiteľnosti obsahuje všetky formálne i obsahové náležitosti obligatórne požadované prílohou č. 1 k Uzneseniu NR SR č. 19/1997 Z. z. k návrhu legislatívnych pravidiel tvorby zákonov. 
                                                                V 
Sekcia Inštitút pre aproximáciu práva ÚV SR súhlasí s tvrdením predkladateliek, ktoré vyjadrili v doložke zlučiteľnosti o bezpredmetnosti posudzovania súladu návrhu zákona s právom EÚ vzhľadom na vnútroštátny charakter upravovanej problematiky. 
                                                              VI                                                                 
Sekcia Inštitút pre aproximáciu práva ÚV SR neuplatňuje k návrhu zákona žiadne pripomienky. 

Bratislava | 01.02.2002
Vypracoval: | Mgr. Lenka Hmírová
Tel.: | 57295607

JUDr. Mária Krošlákovágenerálna riaditeľka